Av ca. 150 søknader som er kommet inn i år, er nå ca. 130 til attestering hos dere i kommunene. Vi behandler søknadene etter hvert som dere attesterer dem.
Vi minner om nettsiden vår hvor du kan lese om kommunens ansvar i disse sakene. Det er også en sak om spesielle vurderinger i vekstgruppe grovfôr med husdyr, inkl. et hjelpeskjema for å beregne fôropptak ved beiting/fôring.
Systemet stenger for utbetalinger 14. desember, og åpner igjen 4. januar.
Torsdag 1. desember kl. 09.00 – 11.30 inviteres ledelsen ved landbrukskontorene til digitalt møte. Vi informerer om våre forventninger til kommunene på landbruksoppdraget, deler erfaringer fra årets forvaltningskontroller og oppdaterer dere på andre fagområder.
Siste mulighet til å sende refusjonskrav med tilskudd til utbetaling, og utbetale veitilskudd, er den 6. desember. Etter dette er det kun refusjonskrav uten tilskudd som kan utbetales.
Vi oppfordrer kommunene til å sette frist 1. desember for skogeier til å sende inn refusjonskrav med tilskudd. Les mer om frister og oppgaver i forbindelse med årsavslutning i ØKS her.
Er du kjent med møteplassen for landbruket på Buskerud gård? Her finner du et godt fagmiljø for landbruket, og mange arrangementer og prosjekter knytta til jordhelse.
Nå i høst har nesten 80 personer fra den offentlige skogforvaltningen på Østlandet deltatt på fire fagmøter med Viken Skog. Formålet var å utveksle kunnskap og informasjon og ta opp felles problemstillinger. Les mer hos Viken Skog.